南通博物苑

南通博物苑，是一座勒江淮地区东部，乃朝江苏省南通市境内个综合性博物馆。迭隻博物馆，是晚清到20世纪头廿年当中，东南地区顶有名个实业家、教育家张謇创办，勒清光绪三十年十二月九号（1905年1月14号）创办个，是东亚大陆顶早由本土人开设个博物馆。 具体位置 南通博物苑个馆址，勒原通州城内东南，今朝江苏省南通市崇川区濠南路19号，东、北临濠河，西邻南通市图书馆，南邻原南通医学院（今南通大学启秀校区）。 内部规格 南通博物苑现占地面积7.5万平方米，新馆建筑6700平方米，其他建筑面积还有将近5千平方米，建馆早期建筑当中，有北馆、中馆、南馆等，用以陈列自然、历史、美术及教育四部标本、文物，并且有园林设施，配合以室外陈列。